section_heading: Zemljopis
paragraph_text: Na bašćanskoj "Veloj plaži" vijori se od 1999. godine i europska Plava zastava. Plava zastava za plažu dodijeljena je od europske zaklade za odgoj i obrazovanje za okoliš (Foundation for Enviromental Education in Europee - FEEE), a simbolizira očuvan, siguran i ugodan okoliš, čistoću mora i obale, te opremljenost, uređenost plaže uz razrađen sustav gospodarenja tim područjem. Na plaži je omogućeno iznajmljivanje pedalina, daski za jedrenje, suncobrana, ležaljki i ostalih plažnih rekvizita potrebnih za ugodan odmor.